2. ΑΝΑΓΚ. ΝΟΜΟΣ υπ’ αριθ. 171 της 30/31 Οκτ. 1967 (ΦΕΚ Α΄ 189)  Περί διατάξεων αφορωσών τα Ταμεία Αλληλοβοηθείας Στρατού Ξηράς, Βασιλικού Ναυτικού και Στρατιωτικών Αεροπορίας. Άρθρ.1.-(Αντικαθίσταται το άρθρ. 13 Ν.Δ. 2595/ 1953, ανωτ. σελ. 342).     Άρθρ.2.-1.Μη υφισταμένου αποθεματικού ή εν ανεπαρκεία τούτου και των προσόδων του έτους δια την κάλυψιν των υποχρεώσεων των Ταμείων Αλληλοβοηθείας Στρατού Ξηράς, Βασιλικού Ναυτικού και Στρατιωτικών Αεροπορίας, επιτρέπεται η σύναψις δανείου υπό τούτων τη εγγυήσει του Δημοσίου. 2.Ο τρόπος συνάψεως του δανείου, το ποσόν αυτού, η καταβολή τόκων, ο χρόνος εξοφλήσεως, ως και πάσα ετέρα αναγκαία λεπτομέρεια, ορίζονται δια κοινής αποφάσεως των Υπουργών Συντονισμού, Εθνικής Αμύνης και Οικονομικών. 3.«Πάσαι αι σχετικαί με την σύναψιν του δανείου πράξεις συντάσσονται ατελώς, απαλλασσόμεναι παντός φόρου, τέλους, δικαιώματος εισφοράς, κρατήσεως, κλπ. υπέρ Δημοσίου ή τρίτων. Τα συμβολαιογραφικά δικαιώματα, όπου απαιτούνται τοιαύτα, καθορίζονται εις έν τέταρτον επί τοις εκατόν, επί του αντικειμένου της σχετικής συμβάσεως, μη δυνάμενα να υπερβώσι εν συνόλω τας 5.000 δραχμάς, τα δε δικαιώματα εγγραφής υποθήκης, προς εξασφάλισιν του ούτως συναπτομένου δανείου, ορίζονται εις έν επί τοις χιλίοις, μη δυνάμενα να υπερβώσι εν συνόλω τας 2.000 δραχμάς, άνευ εισπράξεως, εις αμφοτέρας τας περιπτώσεις, ουδενός ετέρου υπέρ τρίτου δικαιώματος». Η παρ. 3 αντικατεστάθη αφ’ ης ίσχυσεν ως άνω δια του άρθρου μόνου του κατωτέρω Α.Ν. 439/1968. Άρθρ.3.-1.Πάσα διάταξις αντικειμένη τω παρόντι Νόμω καταργείται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   